See eelnev ei tähendanud, et sotsiaalsel meedial peaks juhtme seinast tõmbama või facebooki konto kustutama. Pigem see oli WEB 2.0  rakenduste mõtte avardamine, sest veeb on ennekõike info vahendamise võimalus ja enamus vaeva nähakse inimeste klikkide rahaks muutmiseks. Sellel eesmärgil näitavad ajalehed ja portaalid bännereid, youtube videode vahele reklaamlõike või alla linke ning facebook, gmail, google ja teised tekstireklaame. Kuidagi on vaja nende lahenduste loomise ja käigus hoidmise kulud tagasi teenida ja praegu on valdavaks mudeliks reklaami kasutamine. Kui facebook oli algselt prestiiži koht, siis praeguseks on ta muutunud  sotsiaalse nuhkimise kohaks, et kes kellega suhtleb või kus parajasti viibib või mida mõtles või koges viimati.